

**Ommaviy oferta**

**So’ngi yangilanish 01.06.2025 yil**

[**https://www.ubayaviatravels.uz/**](https://www.ubayaviatravels.uz/) - sayti orqali biz mahalliy-xorijiy hamkor tashkilotlar bilan hamkorlikda, O‘zbekiston Respublikasi hududida va undan tashqarida ichki hamda tashqi turizm xizmatlarini tashkil etish va jismoniy hamda yuridik shaxslar uchun taklif etish orqali mamlakatimiz turizm salohiyatini yanada rivojlantirish, uni zamonaviy bosqichga olib chiqish, shuningdek, O‘zbekistonning boy tarixi, madaniy merosini keng jamoatchilikka yetkazishni maqsad qilganmiz.

Xizmatlarimiz quyidagilarni o‘z ichiga oladi:

* Turistik yo‘nalishlar bo‘yicha tayyor va individual turpaketlarni shakllantirish hamda sotish;
* Aviachiptalarni bron qilish va sotish;
* Viza rasmiylashtirish bo‘yicha yordamchi xizmatlar ko‘rsatish;
* Mehmonxona, transport, gid va boshqa yordamchi infratuzilma xizmatlarini taqdim etish;
* Sayohat, ekskursiya, madaniy hordiq tadbirlarini, shuningdek, turizmga oid boshqa xizmatlarni tashkil etish.

**1. Terminlar-tavsiflar**

Sotuvchi – “UBAY AVIA-TRAVELS” MCHJ (mas’uliyati cheklangan jamiyati), manzil: O‘zbekiston Respublikasi Toshkent shahri, Yunusobod tumani, Sh.Rashidov shox ko’chasi, Nurafshon aylanma yo’li kesishmasi, Matonat MFY, 16A-uy, 100017.  Mazkur korxona, tinglovchilarning buyurtmasi asosida masofadan (internet orqali) turizm xizmatlarini ko’rsatuvchi tashkilot.

Mijoz – jismoniy-yuridik shaxslar, turizm xizmatlarini olishni istagan shaxslar.

Hamkor-Tashkilot – “UBAY AVIA-TRAVELS” MCHJ bilan shartnoma asosida turistik xizmatlarni tashkil etish uchun hamkorlik qiladigan barcha turdagi yuridik shaxslar, ularning vakillari.

Oferta – Sotuvchining nomuayyan shaxslar doirasiga chakana savdo-sotiq orqali internet orqali masofadan turib xizmatni sotib olish bo’yicha sotuvchining shartlari doirasida shartnoma tuzishga yo‘llangan taklifdir.

ACCEPT – Xaridor tomonidan ofertani to‘liq, shartlarsiz qabul qilish, shartnomani tuzilgan deb hisoblash.

Shartnoma (matnda – shartnoma) – internet orqali masofadan turib xizmatni sotib olish bo’yicha sotuvchining shartlari bilan xaridorning tanishishi, roziligi asosida, belgilangan katalog yoki ro‘yxat doirasida taklif etilayotgan turizm xizmatini sotib olish bo’yicha kelishuv.

Tomon (lar) – Mijoz (xaridor) va/yoki Hamkor-Tashkilot (sotuvchi).

Buyurtma – elektron hujjat bo’lib, unda xaridor tomonidan tanlangan xizmat turi, uning narxi (belgilangan hollarda bonuslar), xizmatni va/yoki uning natijasini yetkazib berish maqsadida talab etiladigan xaridorga tegishli ma'lumotlar: FISH yoki nomi, (elektron) manzil, telefon raqami yoki elektron manzil (kontakt), saytning tegishli shaklida belgilangan boshqa ma'lumotlar bo’lishi talab etiladi. Buyurtmani to‘ldirish jarayonida xaridor pul to‘lov usuli, to‘lov kodi, va yetkazib berish xarajatlari haqida to‘liq ma'lumot oladi.

To‘lov kodi – yagona va qaytarilmas raqam ko‘rinishidagi, har bir xaridorga, uning buyurtmasiga bir marotaba avtomatik tarzda beriladigan, uning imzosi sifatida baholanadigan raqam (kod). To‘lov kodi buyurtmaga bir marotaba berilishi munosabati bilan hisob-kitob hujjati (invoys) o‘rnini bosadi.

Xizmat (lar) – Internet orqali masofadan turib ko‘rsatiladigan, Mijoz tomonidan tanlab bron qilingan va aloqa ma'lumotlari asosida tasdiqlanadigan turizm xizmatlari. Bular quyidagilarni o‘z ichiga oladi: turpaketlar, aviachipta sotish, sayohat marshrutlari,

Mehmonxona bronlari, transport xizmatlari, ekskursiyalar, gid xizmatlari, sug‘urta, madaniy tadbirlar, viza rasmiylashtirish xizmati, boshqa madaniy hordiq, sayohatga oid xizmat turlari. Xizmat natijalari (masalan, vaucher, chiptalar, yo‘l hujjatlari) elektron yoki moddiy shaklda mijozga yetkazilishi mumkin.

**2. Umumiy shartlar**

2.1. Ushbu shartnoma hamda saytdagi taklif etilayotgan xizmatlar ommaviy oferta hisoblanadi.

2.2. Mijoz saytda buyurtmani shakllantirishda mazkur shartnoma shartlariga rozi bo’lib, ularni to‘liq qabul qilishini bildiradi.

2.3. Xizmatlarni sotish hududi – O‘zbekiston Respublikasi hududi hamda dunyo miqyosida sotish hisoblanadi.

2.4. Sotuvchi shartnoma shartlariga har qanday vaqtda o‘z tomonidan o‘zgartirish kiritish huquqiga ega.

2.5. Sotuvchi xizmatlarni sotish jarayonida mijozning roziligisiz uchinchi tomonni jalb etish huquqiga ega.

2.6. Xizmatdan foydalanish jarayonida xizmat yuzasidan qo‘shimcha savolga, maslahatga ehtiyoj paydo bo’lganda, mijoz birinchi bo’lib sotuvchiga murojaat qilishi lozim. Ushbu talabni qondirish uchun mijoz saytda ko’rsatilgan telefon raqami orqali yoki ko’rsatilgan elektron manzilga murojaat qilishi yetarlidir.

2.7. Mijoz saytdan olingan xizmat, uning natijalarini, bonuslar, boshqa moddiy, nomoddiy mulkiy huquqlarni tijorat maqsadlarida ishlatmasligi, sotuvchining roziligini oldindan olmay turib, uchinchi shaxslarga foydalanish uchun tarqatmaslik majburiyatini o‘z zimmasiga oladi. Bunday hatti-harakatlar qonun buzilishiga olib kelishini to‘liq idrok etadi. Bunday holat aniqlangan taqdirda sotuvchi mijozni ogohlantirishsiz, qonuniy chora ko’rilishi uchun huquqni muhofaza qiluvchi organlarga murojaat etishga haqli. Bundan tashqari, sotuvchiga yetkazilgan zarar to‘liq hajmda mijoz tomonidan qoplanadi.

**3. Buyurtmani shakllantirish tartibi**

3.1. Xizmat (lar) ni sotib olish niyatida, mijoz saytda ko‘rsatilgan shaklni – Buyurtmani rasmiylashtiradi. Birinchi marotaba buyurtmani rasmiylashtirayotgan mijoz “Saytda ro‘yhatdan o‘tish” jarayonidan o‘tadi, keyingi holatlarda esa “Avtorizatsiyadan o‘tish” jarayonidan o‘tadi.

3.1.1. Ro‘yhatdan o‘tish – ko’rsatiladigan xizmat turlarini xaridorga yetkazishni amalga oshirish uchun zarur bo’lgan ma'lumotlarni Saytda keltirilgan shakl – “Mening sozlashlarim” shaklidagi ko’rsatilgan forma asosida mijoz tomonidan to‘ldirilishidir. Ro‘yxatdan o‘tish mijoz uchun shaxsiy kabinet ochish imkoniyatini beradi. “Mening sozlashlarim” shaklidagi barcha ma'lumotlarni mijoz o‘z shaxsiy kabinetiga kirgandan so‘ng mustaqil ravishda o‘zgartirishi mumkin.

3.1.2. Faqat ro‘yhatdan o‘tgandan so‘ng yoki avtorizatsiyadan o‘tgandan so‘ng buyurtma uchun to‘lovni amalga oshirish imkoniyati paydo bo’ladi. “Mening sozlashlarim” shaklida ko’rsatilishi majburiy bo’lgan ma'lumotlar majmui mavjud. Bunday ma'lumotlarni to‘ldirmaslik buyurtmani rasmiylashtirish imkonini chegaralab qo‘yadi yoki bermaydi.

3.2. Buyurtmani shakllantirish jarayoni “To‘lash” tugmasini bosish bilan yakunlanadi. Ushbu tugmani bosish chakana savdo-sotiq bo’yicha shartnoma tuzilganligini tasdiqlovchi hujjat hisoblanadi. Ushbu holatdan so‘ng mijoz 1 (bir) kalendar kuni ichida buyurtmaning to‘lovini amalga oshiradi. To‘lov amalga oshirilgan vaqtdan boshlab belgilangan tartibda sotuvchi tomonidan yoki mobil telefon aloqasi orqali SMS-xabar, yoki elektron pochta orqali (qaysi bir aloqaning taqdim etilgani, qulayligi, tezligiga qarab) to‘lovni qabul qilingani to‘g‘risida operator tasdig‘i oladi.

3.3. Mijoz tomonidan buyurtma aniq, to‘liq shakllantirilganidan so‘ng, xizmatni ko‘rsatish jarayoni boshlanadi.
 3.4. Sotuvchi mijoz tomonidan taqdim etilgan ma’lumotlarning to‘g‘riligiga asoslanadi, bu ma’lumotlarning noto‘g‘riligidan kelib chiqadigan barcha salbiy oqibatlar (xizmat ko’rsatilmasligi, yolg’on chiptalar rasmiylashtirilishi, boshqalar) uchun javobgarlik mijoz zimmasida bo’ladi.
 3.5. Agar mijoz tomonidan to‘lov belgilangan muddatda amalga oshirilmasa, buyurtma avtomatik tarzda bekor qilinishi mumkin.
 3.6. Buyurtmani shakllantirish jarayonida xizmat mavjud emasligi yoki boshqa sabablar tufayli xizmat ko’rsatib bo’lmaydigan holatlar bo’lsa, sotuvchi bu haqida mijozga iloji boricha tez fursatda xabar beradi, to‘lov qilingan bo’lsa, qaytarish tartibida pul mablag‘ini qaytaradi yoki boshqa xizmat taklif qiladi.

**4. Buyurtma berish, to‘lash usullarining tavsifi**

4.1. Mijoz, sayohat xizmatlariga buyurtma berish jarayonida saytda mavjud bo’lgan xizmatlardan birini tanlab, buyurtma shaklini to‘ldiradi. Mijoz to‘lovni bank kartalari orqali naqdsiz Visa, Mastercard, Unionpay, Uzcard, Humo to‘lov tizimlari orqali amalga oshirishi mumkin. Hisob-kitoblar milliy-xalqaro valyutalar so‘m (UZS), dollarda (USD) da amalga oshiriladi.

To‘lov amalga oshirilganidan so‘ng, mijozga tasdiq xabari yuboriladi.

4.2. Mijoz tomonidan amalga oshirilgan to‘lov sayohat xizmatining narxiga asoslangan holda, to‘liq yoki qisman qaytarish talablarini ko‘rib chiqishda imkoniyat yaratadi.

**5. Javobgarlik**

5.1. Shartnoma shartlari asosan elektron tizim orqali amalga oshirilayotganligini, xizmatlar masofadan internet orqali ko’rsatilishini, mijozga online xizmat taqdim etilishini hisobga olib, mijoz saytda buyurtmani rasmiylashtirayotib, buyurtma qisman yoki to‘liq bajarilmasligi holatida neustoyka, jarima yoki boshqa zararlarni qoplashni talab etmaslikni o‘z zimmasiga oladi. Bunday hollarda sotuvchi tomonidan xizmatning natijalari to‘liq yoki qisman taqdim etiladi.

5.2. Mijoz saytda buyurtma rasmiylashtirayotganda, ko’rsatilgan xizmatlar uchun to‘langan pul summasini qaytarilishini talab qilmasligini tushunadi va qo‘llaydi.

5.3. Mijoz saytdan olgan xizmatlar (sayohat paketlari, turistik xizmatlar, ekskursiyalar, boshqalar), ularning natijalari (masalan, sayohat tafsilotlari, qo‘shimcha xizmatlar, boshqa turistik materiallar) tijorat maqsadlarida ishlatilmasligi, sotuvchining yozma roziligisiz uchinchi shaxslarga tarqatilmasligi, (yoki) sotilmasligi majburiyatini o‘z zimmasiga oladi. Ushbu majburiyatlarni buzganlar qonun hujjatlariga muvofiq javobgar bo’lib, amaldagi qonunchlikka muvofiq jarimalar to’lanishiga sabab bo’ladi.

5.4. Sotuvchi quyidagi holatlarda shartnomani bir tomonlama bekor qilish huquqiga ega, to‘lovni qaytarmaydi:

a) Sayohat paketlarining yoki turistik xizmatlarning kontentini noqonuniy tarqatish, sotish yoki ko’chirishga urinishlar;

b) Sayohatning majburiy vazifalarini (masalan, ekskursiyalar, yo‘riqnomalar) muntazam ravishda (2 marotaba yoki undan ko’p) bajarmaslik;

c) Sotuvchining brendi yoki obro‘si to‘kib yuborilishi, yolg‘on ma’lumotlar tarqatish yoki shubha ostiga qo‘yish orqali diskreditatsiya qilish;

d) Sayohat to‘lovlarini 1 kalendar kundan ko’proq kechiktirish yoki to‘lov muddatlarini (ikki marotaba yoki undan ko’p) buzish. Bunda, mijozga oldingi sayohat paketlaridan foydalanish huquqi saqlanib qoladi (faqat shu bandga tegishli);

e) Sayohat guruhi, ijtimoiy tarmoqlar (masalan, Telegram, Instagram) yoki boshqa ijtimoiy platformalarda muloqotda odob-axloq qoidalariga rioya qilmaslik (masalan, so‘kinish, uyatsiz rasmlar yuborish, guruh a’zolarini obro‘sizlantirish, shu kabilar).

**6. Boshqa shartlar**

6.1. Tomonlar o‘z majburiyatlarini bajarishlarida, mijoz tomonidan buyurtmani rasmiylashtirishda taqdim etilgan ma'lumotlarning (familiya, ism, sharif, manzil, indeks, elektron pochta, telefon raqami, boshqalar) ishonchliligiga to‘liq javobgarlikni mijoz o‘z zimmasiga oladi. Agar mijoz tomonidan taqdim etilgan ma'lumotlarning noto‘g‘riligi natijasida tomonlar o‘z majburiyatlarini bajarolmasa, sotuvchi buyurtmani bajarilmasligi holatida javobgar bo’lmaydi va kelib chiqadigan oqibatlarni o‘zidan soqit qiladi.

6.2. Buyurtmani rasmiylashtirish jarayonida yoki sayohat paketlari yoki xizmatlar natijalarini sotuvchi yuborishidan oldin, agar xaridorning rekvizitlari o‘zgarsa yoki rekvizitlarda xato mavjudligini sezib qolganda, bunday o‘zgarishlar sotuvchining mijoz oldidagi majburiyatlarini bajarishga ta’sir qilishi mumkin. Bunday holatlarda mijoz zudlik bilan sotuvchiga xabar berishi kerak. Agar mijoz bunday xabarni bermasa, sotuvchi xizmat natijalarini yuborgan bo’lsa, ushbu xatti-harakatlar qo‘shimcha to‘lov asosida amalga oshiriladi.

6.3. Mijoz sotuvchi tomonidan saytda berilgan axborotlarni, shu jumladan, reklama xabarlarini elektron pochta yoki telefon orqali yuborilishini kutib, bu jarayonga e'tiroz bildirmaydi. Mijozlar, obunachi sifatida ro‘yxatdan o‘tgan holda, axborotlar, shu jumladan, reklama xabarlarining uzluksiz yetkazib berilishini rozilik bilan qabul qiladilar. Mijoz sababsiz xabarlarni inkor etish huquqiga ega, lekin tomonlar majburiyatlari bilan bog‘liq xabarlarni inkor etish huquqiga ega emas.

6.4. Saytda ro‘yxatdan o‘tgan mijoz, mazkur oferta orqali shartnoma shartlari bilan to‘liq tanishganligini, ularni qabul qilganligini tasdiqlaydi.

6.5. Xizmatlar natijalari (sayohat paketi, ekskursiya, bron qilingan joylar, yo‘llanmalar, hokazolar kiradi) mijozga taqdim etilgan kundan boshlab, sayohat to‘liq yakunlanganidan keyin 3 ish kuni ichida mijoz tomonidan hech qanday yozma e’tiroz bildirilmasa, mazkur shartnoma to‘liq bajarilgan va tomonlar o‘z majburiyatlarini to‘liq ado etgan deb hisoblanadi. Xizmat ko’rsatish muddati har bir buyurtmaga individual ravishda belgilanadi, bu ma’lumotlar mijozga yozma yoki elektron shaklda taqdim etiladi.

7. Shartnomaga o‘zgartirish va qo‘shimchalar kiritish

7.1. Sotuvchi mazkur oferta shartlarini, shuningdek, saytda joylashtirilgan boshqa hujjat, siyosatlarni bir tomonlama o‘zgartirish huquqiga ega. Bunday o‘zgarishlar saytda e’lon qilingan paytdan boshlab kuchga kiradi.

7.2. Sotuvchi mijozga sayohat bilan bog‘liq muhim shartnomaviy o‘zgarishlar haqida sayohat boshlanish sanasidan kamida 15 kalendar kunida oldin elektron pochta, Telegram xabari yoki sayt orqali ogohlantirishga harakat qiladi. Ushbu muddat ichida ogohlantirish berilmagan bo’lsa, o‘zgarishlar faqat yangi buyurtmalarga nisbatan qo‘llaniladi.

7.3. Mijoz, agar taklif qilingan o‘zgarishlarga rozi bo’lmasa, sayohat boshlanish sanasidan kamida 15 kalendar kunida oldin sotuvchini yozma yoki elektron shaklda xabardor qilgan holda, shartnomani bekor qilish, to‘langan summaning tegishli qismini qaytarib olish huquqiga ega. Bu holda tomonlar o‘zaro hisob-kitobni amaldagi qaytarish siyosatiga asosan amalga oshiradilar.

7.4. Mijoz shartnoma shartlariga o‘zgartirish yoki qo‘shimcha kiritish istagini bildirgan taqdirda, bu haqda sotuvchiga sayohat (xizmat) boshlanish sanasidan kamida 15 (o‘n besh) kalendar kuni oldin yozma yoki elektron tarzda xabar berishi shart.

7.5. O‘zgartirishlar (masalan: yo‘nalish, xizmat turi, qatnashuvchilar soni, sanalar yoki boshqa tafsilotlar) xizmat narxiga ta’sir qilishi mumkin. Narxdagi o‘zgarish mijozga oldindan ma’lum qilinadi, faqat tomonlar roziligi asosida kuchga kiradi.

7.6. Mjoz tomonidan kiritilgan o‘zgartirishlar faqat sotuvchining yozma yoki elektron roziligi bilan kuchga kiradi. Sotuvchi bunday o‘zgartirishlarni qabul qilish yoki rad etish huquqiga ega.

7.7. Kelishilgan o‘zgartirishlar asosida tuzilgan har qanday yozma yoki elektron tasdiqlovchi hujjat mazkur shartnomaning ajralmas qismi hisoblanadi.

**8. To‘lov, qaytarish siyosati (kengaytirilgan)**

8.1. Mijoz xizmatga yozilgan kundan boshlab 15 kalendar kunida yoki undan kam vaqt qolganda ishtirokdan voz kechgan taqdirda to‘lov qaytarilmaydi.

8.2. Quyidagi istisno holatlarda to‘lov qisman yoki to‘liq qaytarilishi mumkin:

* Rasman tasdiqlangan tibbiy sabablarga ko‘ra;
* Transport (samolyot, poezd) bekor qilinganligi to‘g‘risida hujjat taqdim etilganida;
* Force-major holatlar yuzaga kelganida (ofat, urush, epidemiyalar).

8.3. Qaytarish uchun Mijoz yozma ravishda ariza yuboradi. To‘lov 15 kalendar kuni muddat ichida qaytariladi.

**9. Xizmatlarni qaytarish shartlari (xizmatni rad etish),**

9.1. Mijoz, sayohat xizmatlarini rad etgan holda xizmatni boshlanishidan kamida 15 kalendar kuni oldin bildirishnoma yuborishi kerak.

Mijoz 15 kalendar kunidan kam vaqt qolganda xizmatni rad etish yoki qaytarish imkoni mavjud emas.

9.2. Mijoz tomonidan xizmatni rad etish yoki bekor qilish holatida to’lovning qisman yoki umuman to’lov qaytarilmasligiga rozilik bildiradi.

**10. Xizmatlarni ko’rsatish shartlari**

10.1. Sayohat xizmatlari yetkazib berishning o‘zi asosan xizmatlarning boshlanishi bilan amalga oshiriladi. Mijoz sayohat xizmatining boshlanishi sanasidan oldin barcha kerakli ma'lumotlarni olishni ta'minlashi lozim.

10.2. Sayohatga oid barcha xizmatlar, masalan, mehmonxonalar, ekskursiyalar, transport, boshqa xizmatlar tegishli ravishda rejalashtirilgan, belgilangan vaqtgacha amalga oshiriladi.

10.3. Agar xizmatlar o‘z vaqtida yetkazib berilmasa, bu holat mijoz bilan oldindan kelishilgan holda to‘g‘rilanishi mumkin.

**11. Kartalardan foydalangan holda operatsiyalarning xavfsizligini ta'minlash chora-tadbirlari to‘g‘risida ma'lumot**

11.1. Mijozning kartalari bilan amalga oshirilgan operatsiyalar, faqatgina xavfsiz to‘lov tizimlari orqali amalga oshiriladi. Sayt, SSL (Secure Sockets Layer) shifrlash texnologiyasini qo‘llagan holda, xaridorning to‘lov ma'lumotlarini himoya qilishni ta'minlaydi.

11.2. Mijoz to‘lovni amalga oshirishda, kartaning PIN kodi va boshqa shaxsiy ma'lumotlarini faqatgina xavfsiz to‘lov tizimlariga kiritadi.

11.3. Saytning to‘lov tizimi bilan bog‘liq barcha operatsiyalar xavfsiz bo’lib, mijozning to‘lov ma'lumotlari maxfiy saqlanadi.

**12. Maxfiylik siyosati**

12.1. Mijoz tomonidan taqdim etilgan barcha shaxsiy ma'lumotlar, O‘zbekiston Respublikasining maxfiylik siyosati, shaxsiy ma'lumotlarni himoya qilish qonunlariga asoslanib ishlanadi.

12.2. Mjiozning shaxsiy ma'lumotlari faqat sayohat xizmatlari ko’rsatish, bu bilan bog‘liq boshqa operatsiyalar uchun ishlatiladi. Bu ma'lumotlar, mijozga xizmatni taqdim etish, to‘lovlarni amalga oshirish, sayohatga oid yangiliklarni yuborish va xizmatlar bilan bog‘liq xabarlar yuborish uchun zarur bo’lishi mumkin.

12.3. Mijozning shaxsiy ma'lumotlari sir saqlanadi, amaldagi qonunchlikka muvofiq hamda mijozning roziligi bilan uchinchi shaxslarga taqdim etilishi mumkin.

**13. Munozaralarni yechish tartibi**

13.1. Sotuvchi (turizm operatori) - Mijoz (sayohatchi) o‘rtasida yuzaga kelgan barcha munozarali holatlar birinchi navbatda muzokaralar va o‘zaro kelishuv orqali hal etiladi. Mijoz o‘z e’tiroz yoki shikoyatlarini quyidagi tartibda bildiradi:

13.1.1. Sotuvchining +998 78 113 83 77 telefon raqamiga har kuni soat 10:00 dan 18:00 gacha (Toshkent vaqti bilan) (tushlik vaqti: 12:00 dan 13:00 gacha) telefon orqali murojaat qilgan holda;

13.1.2. Yozma e-pochta orqali rasman ariza shaklida murojaat yuborish orqali.

13.2. Sotuvchi mijozning murojaatini olgan kundan boshlab 15 (o‘n besh) ish kuni ichida uni ko’rib chiqib, rasmiy javob beradi.

13.3. Agar nizoli holatlar shartnomaning bajarilishi, xizmatlar sifatiga oid bo’lsa, ular tomonlar tomonidan imkon qadar o‘zaro muzokaralar yo‘li bilan hal qilinadi.

13.4. Muzokaralar orqali hal etib bo’lmagan nizolar O‘zbekiston Respublikasi amaldagi qonunchiligiga muvofiq, sud tartibida ko‘rib chiqiladi.

13.5. Shartnoma bo’yicha yuzaga keladigan barcha kelishmovchiliklar, da’volar, nizolar xizmat ko’rsatuvchi — sotuvchi joylashgan hududdagi sud organlari, ya’ni fuqarolik yoki iqtisodiy sudlarda, da’vo tabiatiga qarab, hal etiladi.

**14. Intellektual mulk munosabatlari**

14.1. Mijozning saytda keltirilgan barcha tovar belgilari, xizmat ko’rsatish belgilar, savdo nomlari, dizaynlar, patentlar, ma’lumotlar bazalari, matn, video, grafikalar, audio materiallar, dasturiy ta’minotlar, boshqa intellektual mulk obyektlari sotuvchiga (turizm xizmat ko’rsatuvchiga) tegishli ekanligini tan oladi.

14.2. Mijoz ushbu intellektual mulk obyektlaridan nusxa ko’chirish, ularni tijoriy yoki notijoriy maqsadlarda tarqatish, qayta ishlab chiqish, tarqatish yoki uchinchi shaxslarga berish huquqiga ega emas. Ushbu huquqlar faqat sotuvchining oldindan yozma ruxsati bilan berilishi mumkin.

14.3. Saytda joylashtirilgan barcha axborot, materiallar (jumladan, sayohat paketlari, yo‘nalishlar, rasmlar, tavsiflar, hokazolar kiradi) mualliflik huquqlari bilan himoyalangan bo’lib, ular sotuvchining mulki hisoblanadi. Ulardan foydalanish O‘zbekiston Respublikasi mualliflik, intellektual mulk to‘g‘risidagi qonunchiligiga muvofiq amalga oshiriladi.

14.4. Saytga tegishli har qanday material (matn, dizayn, rasm, video, hokazolar kiradi) faqat sotuvchining yozma roziligi bilan nusxalanishi, qayta chop etilishi yoki boshqa maqsadlarda ishlatilishi mumkin. Ruxsatsiz foydalanish belgilangan tartibda amaldagi qonunchilikka muvofiq javobgarlikka sabab bo’ladi.

**15. Fors-major holatlar**

15.1. Tomonlar o‘z majburiyatlarini bajarmasliklari yoki lozim darajada bajarmasliklari uchun javobgarlikdan ozod qilinadilar, agar bunday holatlar yengib bo’lmaydigan kuchlar (fors-major) sababli yuzaga kelgan bo’lsa. Bunday holatlarga quyidagilar kiradi: tabiiy ofatlar (zilzila, suv toshqini, dovul, pandemiya, epidemiyalar), harbiy harakatlar, favqulodda holatlar, davlat organlarining qonuniy faoliyatini to‘xtatishga yoki cheklashga qaratilgan qarorlari, transport yoki chegara yopilishi, aviaqatnovlar bekor qilinishi, viza berishdagi muammolar, siyosiy beqarorlik, fuqarolik tartibsizliklari, boshqa nazoratdan tashqari bo’lgan holatlar.

15.2. Fors-major holati yuzaga kelgan Tomon bu haqida darhol, o’z vaqtida 1kalendar kuni mobaynida, ikkinchi Tomonni xabardor qilishi shart. Xabarda ushbu holatning tavsifi, yuzaga kelgan vaqti, taxminiy davomiyligi ko’rsatilishi lozim.

15.3. Fors-major holatlar amal qilish davrida tomonlarning shartnomaviy majburiyatlarini bajarish muddati to‘xtatiladi va fors-major holatlari tugagach, ularning bajariilishi tiklanadi yoki tomonlar o‘zaro kelishgan tartibda davom ettiriladi.

15.4. Agar fors-major holati 30 (o‘ttiz) kundan ortiq davom etsa, shartnoma majburiyatlarini bajarishga to‘sqinlik qilsa, har ikki Tomon ushbu shartnomani bekor qilish huquqiga ega bo’ladi, bunda Tomonlar o‘zaro hisob-kitobni amalga oshiradilar. Keyin da’vo qilinmaydi.

15.5. Fors-major holatlari sababli sayohatni amalga oshirishning imkoni bo’lmagan taqdirda, ko’rsatilgan xizmatlar, xarid qilingan chipta, bronlar, tashkiliy xarajatlar, boshqa xarajatlar uchun to‘langan mablag’lar mijozga qaytarilmaydi. Mijoz ushbu shartni qabul qilgan holda, sayohatga ro‘yxatdan o‘tadi. Bunda xizmat ko’rsatuvchi tomonidan bajarilgan yoki amalga oshirilgan harakatlar uchun xarajatlar qoplangan deb hisoblanadi.

**16. Shaxsga doir maʼlumotlardan foydalanish tartibi**

16.1. Sotuvchi mijoz tomonidan taqdim etilgan shaxsiy maʼlumotlarning qonunchilikda belgilangan tartibda himoyalanishi, sir saqlanishini taʼminlashga javobgardir.

16.2. Shaxsiy maʼlumotlar xavfsizligi deganda, ushbu maʼlumotlardan noqonuniy yoki ruxsatsiz foydalanish, ularni yo‘q qilish, o‘zgartirish, bloklash, nusxalash, tarqatish, uchinchi shaxslarga taqdim etish, shuningdek boshqa noqonuniy harakatlardan himoyalanish nazarda tutiladi.

16.3. Xaridor quyidagi shaxsiy maʼlumotlarini ixtiyoriy ravishda taqdim etadi, ularning xizmat ko’rsatish maqsadida ishlatilishiga rozilik bildiradi:
 – F.I.O., tug‘ilgan sanasi, joyi;
 – Pasport yoki JSHSHIR maʼlumotlari;
 – Yashash manzili, aloqa raqami, elektron pochta;
 – Sayohatga oid boshqa zarur maʼlumotlar.

16.4. Sotuvchi ushbu maʼlumotlarni xizmat ko’rsatish jarayonida zarur hollarda uchinchi tomonlarga (aviakompaniya, mehmonxona, sug‘urta, transport, vizaga oid tashkilotlar, shunga o’xshash hokazo tashkilotlar) uzatishi mumkin. Mijoz bunga oldindan rozilik bildiradi.

16.5. Mijoz tomonidan taqdim etilgan shaxsiy maʼlumotlarga ishlov berish muddatsiz hisoblanadi. Xaridor o‘zining roziligini istalgan vaqtda yozma ariza yuborish yoki saytda ko‘rsatilgan shaxsiy kabineti orqali so‘rov yuborish orqali bekor qilish huquqiga ega.

**17. Obuna yoki boshqa tadbirlar**

17.1. Obuna, sayohat xizmatlari yoki boshqa xizmatlar uchun nomuayyan muddatga yoki oylik asosda amalga oshiriladi. Obuna bo‘lish xaridorga quyidagi huquqlarni beradi:

* Obuna pullik bo’lgan hollarda, xaridor oldindan moliyaviy to‘lovlarni amalga oshirganidan so‘ng bonuslar yoki chegirmalar olish huquqiga ega bo’ladi.
* Obunachilarga saytda yuz beradigan yangiliklar, xizmatlar to‘g‘risidagi ma’lumotlar bepul ravishda oldindan taqdim etiladi.
* Obunachilar, shuningdek, saytda taqdim etilgan barcha sayohat paketlari, boshqa xizmatlardan nomuayyan muddatda yoki belgilangan oylik davr mobaynida bepul foydalanish huquqiga ega bo’ladi.

17.2. Sotuvchi saytni ommabopligini oshirish maqsadida turli intellektual o‘yinlar, aksiyalar, tanlovlar va boshqa tadbirlarni o‘tkazishi mumkin. Bu tadbirlar sayohat xizmatlari bilan bog‘liq bo’lishi mumkin, masalan, chegirmalar, sovg‘alar yoki maxsus imtiyozlar taqdim etilishi mumkin.

**18. Sayt rekvizitlari**

**"UBAY AVIA-TRAVELS" MCHJ**

**Websayt:** [**https://www.ubayaviatravels.uz/**](https://www.ubayaviatravels.uz/)

**Kontakt: +998 78 113 83 77 +998 97 753 79 09 +998 97 302 07 00**

**E-mail:** **ubavtr@mail.ru**

**Yuridik manzil: O’zbekiston Respublikasi Toshkent shahri, Yunusobod tumani Sh.Rashidov shox ko'chasi, Nurafshon aylanma yo’li ko’chasi kesishmasi, Matonat MFY, 16A-uy, 100017.**

**OKED: 79900**

**MFO: 00980**

**INN: 310077982**

**QQS ro’yxatdan o’tkazish kodi: 326030211110**

**H/r: 2020 8000 5055 9573 3002**

**АО «OCTOBANK»**

**Direktor: Xamidullayev Izzatilla Ubaydulla O’g’li**

Mazkur shartnomani qabul qilish bo’yicha harakat yoki quyida keltirilgan rekvizitlar bo’yicha to‘lov qilish, Siz mazkur shartnoma shartlarini biror bir istisnosiz, /yoki cheklovsiz to‘liq, shartsiz qabul qilganingizni bildiradi.